آمریکا‌نین پرزیدنتی دونالد ترامپ، روسیا پرزیدنتی ولادیمیر پوتین ایله فنلاندین باشکندی هلسینکی ده کئچیردیگی گؤروشو "خائین‌لیک" کیمی قیمتلن‌دیرن کئچمیش مرکزی کشفیات تشکیلاتی سیا دیرکتورو جان برنان ین امنیت ایجازه سنی لغو ائدیب.
ترامپ ین برنان ین ایجازه‌نین لغوینه دایر یازی‌لی آچیقلاماسیندا، "اؤلکه مین معین معلومات‌لارینی قوروماق اوچون فوق ا‌لعاده بیر آنایاسال مسئولیتیم وار. بو گون بو مسئولیتیمی یئرینه یئتیرمک اوچون کئچمیش سیا دیرکتورونون ایجازه سنی قالدیرما قراری آلدیم" دئدیگی بیلدیریلدی.
ترامپین کئچمیش فدرال سوروشدورما بوروسو اف.بی.آی دیرکتورو جیمس کومی داخیل بعضی کئچمیش امکداش‌لاری‌نین دا امنیت ایمکان‌لارینی لغو ائتمگی دوشوندوگو قئید اولونوب.
کئچمیش سیا دیرکتورو برنان ایسه بو قراری، "ترامپین قراری سؤز آزادلیغینی بوغما تلاشی‌نین بیر بؤلومو" کیمی قیمتلندیردی.
